b'\n_START_ARTICLE_\nKinrikas\n_START_SECTION_\nBiografija\n_START_PARAGRAPH_\nLegendose apie Britanijos u\xc5\xbekariavimus Kinrikas pastoviai minimas kartu su savo t\xc4\x97vu Kerdiku. Be to, dar yra ir kita Vesekso karali\xc5\xb3 genealoginio med\xc5\xbeio versija, pagal kuri\xc4\x85 Kinrikas buvo Kerdiko an\xc5\xabkas. 534 metais Kinrikas paveld\xc4\x97jo karaliaus titul\xc4\x85 genis\xc4\x97j\xc5\xb3 (vakar\xc5\xb3 saks\xc5\xb3). Tap\xc4\x99s karaliumi, jis i\xc5\xa1 karto atidav\xc4\x97 Vaito sal\xc4\x85 savo giminai\xc4\x8diams Vitgarui ir Stufui, kurie pad\xc4\x97jo Kerdikui u\xc5\xbekariaujant Britanij\xc4\x85. Kinrikas t\xc4\x99s\xc4\x97 m\xc5\xab\xc5\xa1ius su britais ir i\xc5\xa1pl\xc4\x97\xc5\xa1\xc4\x97 ma\xc5\xbeiausiai dvi pergales: 552 metais prie Seroburgo (dabartinis Solsberis) ir 556 metais prie Baranburgo (dabartinis Barberis).'